[{"text_idx": "#000002", "text": "Olen kogu oma kokahariduse omandanud HKHK-s, 2007. aastal omistati mulle 4. taseme koka ning 2022. aastal 5. taseme vanemkoka kvalifikatsioon, lisaks olen ka\u0308inud kursustel Soomes Turu linna la\u0308hedal Ammattiopisto Livias. Silmaringi ning kogemustepagasi laiendamiseks olen omandanud kogemusi ka va\u0308lismaal \u2013 Soomes, Itaalias, Norras ja nu\u0308u\u0308d ka Rootsis."}, {"text_idx": "#000003", "text": "Lo\u0303petasin just ko\u0308o\u0308gipraktika Ekstedtis, mis on u\u0308he Michelin-ta\u0308rniga pa\u0308rjatud restoran Stockholmis. See oli suurepa\u0308rane kogemus o\u0303ppida kirglikelt kokkadelt, kes kasutavad traditsioonilisi Skandinaavia ning Prantsusmaa toiduvalmistamise tehnikaid moodsas keskkonnas ja vo\u0303tmes. Samuti omistati va\u0308ga suurt ta\u0308helepanu vo\u0303imalikult kohalikule toorainele ning selle ja\u0308tkusuutlikule ka\u0308itlemisele."}, {"text_idx": "#000004", "text": "Restorani praeguse peakoka Florencia Abella juhendamisel o\u0303ppisin to\u0308o\u0308tama erinevate toiduvalmistamisetehnikate ning -to\u0308o\u0308riistadega, sealhulgas tavapa\u0308raselt restoraniko\u0308o\u0308kides mitte just u\u0308lema\u0308a\u0308ra tihti paiknevate puuku\u0308ttega ahju, so\u0308egrilli ja suitsuahjuga ning pikkade traditsioonidega kuid siinmaal veel pigem vo\u0303o\u0303ra Flambadou meetodiga. Kogesin ka ise meeletut ta\u0308helepanu detailidele ja pu\u0308hendumust kvaliteedile, mis la\u0308heb iga ko\u0308o\u0308gist va\u0308ljuva toidu taha."}, {"text_idx": "#000005", "text": "Ko\u0303ige enam avaldas mulle muljet meeskonna pu\u0308hendumus parimate kvaliteediga koostisosade leidmisele kohalike talunike, kalurite ja jahimeeste ka\u0308est. Oli inspireeriv na\u0308ha, kuidas peale iga tooraine hoolikat valimist kasutati seeja\u0308rel oma teadmisi ja oskusi ning toodi esile igas koostisosas peituvad looduslikud maitsed ja tekstuurid, mida rikastati avatud tule peal su\u0308u\u0308a tehes."}, {"text_idx": "#000006", "text": "Oma praktika jooksul sain to\u0308o\u0308tada erinevate roogadega, igau\u0308hele omase ainulaadse maitse ja tehnikaga. Silmapaistvate roogade hulka kuulusid hooajaline su\u0308tel ku\u0308psetatud kalmaar hapendatud kurgi, suitsutatud\nmunakollase, Mancalizza sea ja po\u0303letatud heinaga. Vo\u0303i siis Po\u0303hjapo\u0303dra filee, suitsutatud verekastme ja kadaka pu\u0308reega, millele andis lo\u0303ppnoodi kadakasuitsu ta\u0308is kuppel, mille all see serveeriti ja kliendile esitleti."}, {"text_idx": "#000007", "text": "Kokkuvo\u0303ttes oli minu aeg Ekstedti restoranis unustamatu kogemus, mis o\u0303petas mulle mitte ainult uusi kulinaarseid tehnikaid, vaid ka kvaliteetsete koostisosade hankimise ta\u0308htsust ja vajalikku pu\u0308hendumust erakordsete roogade loomiseks, millega toorainet vo\u0303imalikult palju austada ning sellest parim va\u0308lja vo\u0303tta. Meeskonna kirg ja pu\u0308hendumus oma to\u0308o\u0308 vastu oli to\u0303eliselt inspireeriv ning olen ta\u0308nulik, et sain neilt o\u0303ppida. O\u0303ppisin, kui oluline on meeskonna to\u0308o\u0308 ja u\u0308htsus ning arusaam toorainest ja selle sa\u0308a\u0308stlikust kasutamisest."}]